Korf-bras Gwilherm Tell (1914-1934)

Haroz broadel Bro-Suis eo Gwilherm Tell ha mil anavezet eo ec’h istor : nac’het pe disoñjet gantañ saludiñ tog ar beli Hermann Gessler e kêr Altdorf e voe rediet da dennañ gant e albalastr war un aval lakaet war benn e vab, Walter Tell. Dont a reas a-benn ha lazhet ar beli diwezhatoc’h. Diwar an taol-se e tarzhas un emsavadeg er vro, ha dieubet Suis eus yev Aostria.

Timbroù-boutin gant poltred Gwilherm Tell a voe embannet e 1914. Treset e oa bet ar skeudenn gant Richard Kissling hag engravet gant Jean Springler, war skouer an delwenn savet e Altdorf : Gwilherm Tell hag e vab, o tec’hel e groazwareg. Gwerzhet int bet betek 1934, asambles gant un timbr-boutin arall a ziskoueze e vab Walter.

Moullet e veze an timbroù dindan stumm follennoù, karnedoù, rolloù-timbroù… 

Kenstaget e oa timbr Gwilherm Tell ha hini e vab a-wechoù. Seurtadoù diniver a c’heller diskoachañ hervez bloaz ar moulladur, timbroù daoubennek da skouer.

 Liammoù diavaez 

 Étude sur timbressuisses.ch
 Les Tell, père et fils, sur Swissinfo